Kronika od jari do jesene pána Lü

Kronika od jari do jesene pána Lü (iné názvy: Letopisy pána Lü, Anály pána Lü, Letopisy/anály jari a jesene pána Lü, Lü-š´ čchun-čchiou; ; letopisy pána Lü (porov. Anály jarí a jesení) je encyklopedická kniha, ktorá vznikla v štáte Čchin v období bojujúcich štátov.

Anály vznikli okolo roku 256 pred Kr. pod patronátom Lü Pu-wejaSellmann, J. D.: Timing and rulership in Master Lü's Spring and Autumn annals (Lüshi chunqiu). Albany, 2002. Str. 1-3. , ktorý bol bohatým kupcom a predposledným kancelárom kráľovstva Čchin. Podľa vzoru feudálnych pánov, ktorí boli mecenášmi mladých učencov, pozýval aj Lü Pu-wej do svojho domu nadaných mužov, ktorých podporoval a poveril ich spísaním obšírneho diela.

Dielo bolo pravdepodobne myslené ako zhrnutie vtedajšej vedy a formuláciou filozofických základov moci a pôsobenia panovníka. V treťom storočí pred naším letopočtom vznikli predpoklady pre uskutočnenie zjednotenia Číny a realizovať ho bolo zrejme Lü Pu-wejovým úmyslom.Pines, Y.: Envisioning eternal empire: Chinese political thought of the Warring States era. Honolulu: 2009. Str. 53-54 

Dielo sa delí na almanachy Ťi, skúmania Lan a rozhovory Lun. Almanachov je 12 a každý sa delí do piatich podkapitol. Opisujú sa v nich astronomické javy, poľnohospodárstvo, povinnosti vládcu a mravy. Osem skúmaní a šesť rozhovorov sa zaoberá rôznorodými témami, prevažujú však úvahy nad úlohou vládcu, sú v nich obsiahnuté rady vládcom, vymedzené povinnosti úradníkom či popísané potrebné cnosti.Knoblock, J.: The annals of Lü Buwei. Stanford, 2000. Str. 32-43 

 Referencie 

 Ďalšia literatúra 


 Externé odkazy 
 Text Análov pana Lu v čínštine

Kategória:Literatúra v čínskom jazyku
Kategória:Encyklopédie